15 “Mono kele nti ya vinu ya kieleka, mpi Tata na mono kele muntu ya ke salaka bilanga.2 Yandi ke katulaka konso lutangu yina kele na mono yina ke butaka ve mbuma, mpi konso lutangu yina ke butaka yandi ke tulaka yo bunkete, sambu yo buta mbuma mingi.+3 Beno kele dezia bunkete sambu na ndinga yina mono tubilaka beno.+4 Beno bikala na bumosi ti mono, ebuna mono ta bikala na bumosi ti beno. Mutindu lutangu lenda buta ve mbuma yo mosi kana yo bikala ve na nti ya vinu, mutindu mosi beno mpi, beno lenda buta ve mbuma kana beno bikala ve na bumosi ti mono.+5 Mono kele nti ya vinu; beno kele balutangu. Muntu yina ke bikala na bumosi ti mono mpi mono na bumosi ti yandi, muntu yina ke butaka mbuma mingi;+ sambu kukonda mono, beno lenda sala ve ata kima mosi.6 Kana muntu kubikala ve na bumosi ti mono, bo ta losa yandi na nganda bonso lutangu mpi yandi ta yuma. Bantu ke vukisaka balutangu yina mpi bo ke losaka yo na tiya mpi yo ke zikaka.7 Kana beno bikala na bumosi ti mono mpi mambu yina mono ke tuba kubikala na beno, beno lomba konso kima yina beno ke zola mpi yo ta salama sambu na beno.+8 Tata na mono ke bakaka nkembo na diambu yai, nde beno landa kubuta mbuma mingi mpi beno monisa nde beno kele balongoki na mono.+9 Mono ke zolaka beno mutindu Tata ke zolaka mono;+ beno bikala na zola na mono.10 Kana beno ke zitisa bansiku na mono, beno ta bikala na zola na mono, mutindu mono me zitisaka bansiku ya Tata mpi ke bikalaka na zola na yandi.11 “Mono me tubila beno mambu yai, sambu kiese na mono kuvanda na beno mpi kiese na beno kukuma ya kulunga.+12 Nsiku na mono yo yai, beno zolana beno na beno mutindu mono me zolaka beno.+13 Ata muntu mosi ve kele na zola ya nene kuluta yai, nde muntu kupesa luzingu* na yandi sambu na banduku na yandi.+14 Beno kele banduku na mono kana beno ke sala mambu yina mono ke songa beno.+15 Mono ke binga beno diaka ve bampika, sambu mpika ke zabaka ve mambu yina mfumu na yandi ke salaka. Kansi mono ke binga beno banduku, sambu mono me zabisaka beno mambu yonso ya mono waka na Tata na mono.16 Beno solaka mono ve, kansi mono muntu solaka beno, mpi mono tulaka beno sambu na kukwenda mpi kulanda kubuta mbuma mpi sambu mbuma na beno kuvanda kaka, mpidina konso kima yina beno ta lomba Tata na zina na mono, yandi ta pesa beno.+17 “Mono ke songa beno mambu yai sambu beno zolana beno na beno.+18 Kana nsi-ntoto ke menga beno, beno me zaba nde yo mengaka mono na ntwala ya kumenga beno.+19 Kana beno vandaka bantu ya nsi-ntoto, nsi-ntoto zolaka kuzola yina kele ya yo. Sambu beno kele ve bantu ya nsi-ntoto,+ kansi mono me solaka beno na kati ya nsi-ntoto, yo yina nsi-ntoto ke menga beno.+20 Beno yibuka ndinga yina mono tubilaka beno: Mpika me luta ve mfumu na yandi. Kana bo monisaka mono mpasi, bo ta monisa beno mpi mpasi;+ kana bo zitisaka ndinga na mono, bo ta zitisa mpi ndinga na beno.21 Kansi bo ta sala beno mambu yai yonso sambu na zina na mono, sambu bo me zaba ve muntu yina tindaka mono.+22 Kana mono kwisaka ve mpi tubilaka bo ve, bo zolaka kuvanda ve ti disumu.+ Kansi ntangu yai bo kele ve ti kikuma ya kudinungisa sambu na disumu na bo.+23 Muntu yina ke menga mono ke menga mpi Tata na mono.+24 Kana mono salaka ve na kati na bo bisalu yina ata muntu ya nkaka ve salaka, bo zolaka kuvanda ve ti disumu;+ kansi ntangu yai bo me mona mono mpi bo ke menga mono ti Tata na mono.25 Kansi diambu yai salamaka sambu na kulungisa ndinga yina bo me sonikaka na Nsiku na bo nde: ‘Bo mengaka mono kukonda kikuma.’+26 Ntangu nsadisi ta kwisa, yina mono ta tindila beno tuka na Tata, mpeve ya kieleka,+ yina ke katuka na Tata, yandi ta ta kimbangi sambu na mono;+27 ebuna beno mpi, beno fwete ta kimbangi,+ sambu beno vandaka ti mono katuka luyantiku.
kon_Latn